पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग में रविवार को पांच कोरोना संक्रमित और दो सस्पेक्टेड समेत सात लोगों की मौत हुई। जबकि शनिवार को तीन कोरोना संक्रमित और सात सस्पेक्टेड सहित दस लोगों की मौत हुई थी। इस मौत के बाद जिले में कुल मौत का आंकड़ा 166 पहुंच गया है। इनमें 86 लोग कोरोना संक्रमण से मरे जबकि 80 लोगों का मौत सस्पेक्टेड है। इनमें बड़कागांव के एक पत्रकार सुनील कुमार और हजारीबाग शहर के वार्ड पार्षद मोहम्मद अख्तर की मौत भी शामिल है।
इधर रविवार को जिले में कुल 346 लोग संक्रमित पाए गए। बताया गया कि जिले के तीन लैब से रिपोर्ट मुख्यालय को अप्राप्त है अन्यथा यह आंकड़ा और बढ़ सकता है। इनमें चौपारण श्रीनिवास हॉस्पिटल और केरेडारी से मुख्यालय को रिपोर्ट नहीं प्राप्त हुआ है। जबकि रविवार को 424 लोगों को स्वस्थ होने के बाद छुट्टी दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn